b'\n_START_ARTICLE_\nPityriasis rosea\n_START_SECTION_\nSymptomer\n_START_PARAGRAPH_\nVi kjenner ikke \xc3\xa5rsaken til at noen f\xc3\xa5r Pityriasis rosea. Mye tyder p\xc3\xa5 at utslettet er en reaksjon i huden  etter en virusinfeksjon._NEWLINE_Utslettet starter som regel med en enkelt r\xc3\xb8dlig og lett skjellende flekk p\xc3\xa5 huden. Denne kalles den prim\xc3\xa6re medaljong, og kan sees opptil et par uker f\xc3\xb8r det egentlige utslettet begynner._NEWLINE_Det mer utbredte utslettet ved Pityriasis rosea, som oppst\xc3\xa5r etter  den prim\xc3\xa6re medaljongen, finnes p\xc3\xa5 kroppen og litt ut p\xc3\xa5 overarmene (det s\xc3\xa5kalt T-skjorte omr\xc3\xa5det). Noen ganger kan man f\xc3\xa5 et enda mer utbredt utslett._NEWLINE_Det kan v\xc3\xa6re f\xc3\xa5 eller mange flekker. Disse er blek-r\xc3\xb8dlige og lett skjellende. Flekkene er ellipseformede med ellipsens lange akse langs hudens naturlige hudfolder. Prim\xc3\xa6rmedaljongen er som regel den st\xc3\xb8rste, og den kan v\xc3\xa6re flere centimeter i diameter._NEWLINE_Utslettet kan kl\xc3\xb8, men kl\xc3\xb8r vanligvis ikke mye.\n_START_SECTION_\nDiagnostisering\n_START_PARAGRAPH_\nDiagnosen kan som regel stilles ved at legen ser p\xc3\xa5 utslettet og dets utbredelse og f\xc3\xa5r opplysninger om prim\xc3\xa6rmedaljong og tidsforl\xc3\xb8pet. Hvis utslettet ikke er helt typisk, kan det v\xc3\xa6re n\xc3\xb8dvendig \xc3\xa5 ta en vevspr\xc3\xb8ve fra huden._NEWLINE_Overdrevet bruk av vann og s\xc3\xa5pe kan forverre utslettet.'